|  |  |
| --- | --- |
| Европейски парламент2019-2024 | EP logo RGB_Mute |

{LIBE}Комисия по граждански свободи, правосъдие и вътрешни работи

<NoDocSe>2020/2789(RSP)</NoDocSe>

<Date>{13/01/2021}13.1.2021</Date>

<TitreType>ПРОЕКТ НА ПРЕДЛОЖЕНИЕ ЗА РЕЗОЛЮЦИЯ</TitreType>

<TitreSuite>за приключване на разисквания по изявление на Комисията</TitreSuite>

<TitreRecueil>внесен съгласно член 132, параграф 2 от Правилника за дейността</TitreRecueil>

<Titre>относно решението на Съда на Европейския съюз от 16 юли 2020 г. – Data Protection Commissioner срещу Facebook Ireland Limited и Maximillian Schrems („Schrems II“) – Дело C-311/18</Titre>

<DocRef>(2020/2789(RSP))</DocRef>

<RepeatBlock-By><Depute>Хуан Фернандо Лопес Агилар</Depute>

<Commission>{LIBE}от името на комисията по граждански свободи, правосъдие и вътрешни работи</Commission>

</RepeatBlock-By>

B9‑0000/2021

Резолюция на Европейския парламент относно решението на Съда на Европейския съюз от 16 юли 2020 г. – Data Protection Commissioner срещу Facebook Ireland Limited и Maximillian Schrems („Schrems II“) – Дело C-311/18

(2020/2789(RSP))

*Европейският парламент*,

– като взе предвид Хартата на Европейския съюз за основните права и по-специално членове 7, 8, 47, 5 и 52,

– като взе предвид решението на Съда на Европейския съюз от 16 юли 2020 г. по дело C-311/18, Data Protection Commissioner срещу Facebook Ireland Limited и Maximillian Schrems[[1]](#footnote-1) („Schrems II“);

– като взе предвид решението на Съда на ЕС от 6 октомври 2015 г. по дело C-362/14, Maximillian Schrems/Data Protection Commissioner[[2]](#footnote-2) (Schrems I),

– като взе предвид решението на Съда на Европейския съюз от 6 октомври 2020 г. по дело C‑623/17, Privacy International/Secretary of State for Foreign and Commonwealth Affairs и др.[[3]](#footnote-3);

– като взе предвид своята резолюция от 5 юли 2018 г. относно адекватността на защитата, осигурявана от Щита за личните данни в отношенията между ЕС и САЩ[[4]](#footnote-4),

– като взе предвид резолюцията на Европейския парламент от 25 октомври 2018 г. относно използването на данните на ползвателите на „Фейсбук“ от „Кеймбридж Аналитика“ и въздействието върху защитата на личните данни[[5]](#footnote-5),

– като взе предвид своята резолюция от 23 ноември 2020 г. относно прегледа на търговската политика на ЕС[[6]](#footnote-6),

– като взе предвид Регламент (ЕС) 2016/679, Общия регламент относно защитата на данните (ОРЗД)[[7]](#footnote-7);

– като взе предвид Препоръка 01/2020 на Европейския комитет по защита на данните относно мерките, които допълват инструментите за предаване, за да сегарантира спазването на защита на личните данни на равнище ЕС, и Препоръка 02/2020 относно европейските основните гаранции при прилагане на мерки за наблюдение[[8]](#footnote-8);

– като взе предвид член 132, параграф 2 от своя правилник,

А. като има предвид, че в решението си по делото „Schrems I“ Съдът на ЕС посочи, че несистематизираният достъп на разузнавателните органи до съдържанието на електронните съобщения нарушава същността на правото на поверителност на съобщенията, предвидено в член 7 от Хартата;

Б. като има предвид, че в решението по делото Schrems II Съдът посочи, че Съединените щати (САЩ) не осигуряват достатъчно правни средства за защита на лица, които не са граждани на САЩ, срещу масовото наблюдение и че това нарушава същността на правото на правни средства за защита, предвидено в член 47 от Хартата;

В. като има предвид, че в своята резолюция от 25 октомври 2018 г. Европейският парламент вече призова Комисията да прекрати Щита за личните данни;

***ОБЩИ ЗАБЕЛЕЖКИ***

1. взема под внимание решението на Съда на ЕС от 16 юли 2020 г., в което Съдът потвърди валидността на Решение 2010/87 относно стандартните договорни клаузи (СДК), в което ги определя като ефективен механизъм за гарантиране на спазването на равнището на защита, предвидено в правото на ЕС; отбелязва освен това, че Съдът обяви за невалидно Решение 2016/1250 на Комисията относно адекватността на защитата, осигурявана от Щита за личните данни в отношенията между ЕС и САЩ;

2. счита, че решението на Съда на ЕС има значителни последици за решенията относно адекватното ниво на защита по отношение на трети държави; отново потвърждава необходимостта от правна яснота и сигурност;

3. изразява загриженост, че ирландския комисар по защита на данните започна целия случай „Schrems II“, вместо да вземе решение в рамките на своите правомощия съгласно член 58 от ОРЗД; изразява дълбока загриженост, че няколко жалби срещу нарушения на ОРЗД, подадени на 25 май 2018 г., все още не са разгледани от ирландския комисар по защита на данните, който е водещият орган за тези случаи; решително осъжда опита на ирландския орган за защита на данните да прехвърли разходите за съдебното производство на Максимилиан Шремс, което би създало силно възпиращо въздействие; призовава Комисията да започне производства за установяване на неизпълнение на задължения срещу Ирландия поради неправилно прилагане на ОРЗД;

4. настоятелно призовава Комисията да публикува допълнителни насоки относно международното предаване на данни за дружествата, по-специално за МСП, включително относно допълнителните гаранции, изисквани за предаването на данни чрез СДК;

***СТАНДАРТНИ ДОГОВОРНИ КЛАУЗИ***

5. взема под внимание проекта на решение за изпълнение на Комисията и проекта на СДК; приветства факта, че понастоящем Комисията търси обратна информация от заинтересованите страни по този проект;

6. взема под внимание Препоръка 01/2020 на Европейския комитет по защита на данните (ЕКЗД) относно мерките, които допълват инструментите за предаване, за да се гарантира спазването на защита на личните данни на равнище ЕС; изразява загриженост относно потенциалните конфликти на тези препоръки с предложението на Комисията за СДК; счита, че са необходими по-подробни насоки от ЕКЗД;

7. счита, че е от решаващо значение дружествата от ЕС да разчитат на стабилни механизми, които са в съответствие с решението на Съда на ЕС; във връзка с това счита, че настоящото предложение на Комисията за образец на СДК следва да вземе надлежно предвид всички съответни препоръки; подкрепя набор от допълнителни мерки, например сертифициране за сигурност и гаранции за криптиране, които да бъдат одобрени от регулаторните органи;

8. посочва, че за администраторите на данни, които попадат в обхвата на Закона на САЩ за наблюдение на чуждите разузнавателни служби, предаването на лични данни от Съюза не е възможно съгласно тези СДК поради високия риск от масово наблюдение; само цялостна реформа на практиките на наблюдение в САЩ може устойчиво да разреши този проблем и да осигури правна сигурност за предприятията и субектите на данни;

9. припомня, че голям брой МСП използват СДК; подчертава, че дружествата и МСП спешно се нуждаят от ясни насоки и помощ при прилагането и тълкуването на решението на Съда;

10. подчертава ограничените възможности за преговаряне и дееспособност на европейските МСП, от които, поради задължението за извършване на самостоятелна оценка на адекватното ниво на защита за трети държави, се очаква да се ориентират в сложните правни рамки на различни трети държави; настоятелно призовава Комисията и Европейския комитет по защита на данните да проучат задълбочено необходимостта и осъществимостта на всички необходими допълнителни мерки, по-специално за МСП;

11. настоятелно призовава националните надзорни органи да използват в такива случаи съответните си правомощия, посочени в член 3 от проекта на решение за изпълнение, и съгласно член 58 от ОРЗД;

***ЩИТ ЗА ЛИЧНИТЕ ДАННИ***

12. отбелязва, че въпреки подобренията на Щита за личните данни в сравнение с договореностите относно сферата на неприкосновеност на личния живот, Съдът на ЕС е установил, че Щитът за неприкосновеност на личния живот в отношенията между ЕС и САЩ не гарантира равностойна по същество степен на защита, която следователно да е адекватна на защитата, предоставена от ОРЗД и Хартата на ЕС, по-специално поради условията, въведени по отношение на достъпа на публичните органи на САЩ до лични данни, предавани съгласно Щита за личните данни, и липсата на приложими права за субектите на данни от ЕС пред съдилищата на САЩ в процедури срещу органите на САЩ;

13. припомня резолюцията на Парламента от 2018 г. относно Щита за личните данни, в която се подчертава рискът Щитът за личните данни да бъде обявен за недействителен от Съда на ЕС;

***МАСОВО НАБЛЮДЕНИЕ И ПРАВНА РАМКА***

14. насърчава Комисията да продължи да наблюдава използването на технологии за масово наблюдение в Обединеното кралство;

15. посочва, че нито California Consumer Privacy Act (CCPA) в САЩ, нито някое от федералните предложения до момента отговарят на изискванията на ОРЗД за адекватно ниво на защита; насърчава федералния законодател на САЩ да приеме силен широкообхватен федерален закон за защита на данните и неприкосновеността на личния живот, който да отговаря на тези изисквания;

16. посочва, че подобно законодателство за защита на данните на потребителите и неприкосновеността на личния живот само по себе си няма да реши основните проблеми, установени от Съда във връзка с масовото наблюдение от страна на разузнавателните служби на САЩ и недостатъчния достъп до правни средства за защита; насърчава федералния законодател на САЩ да преразгледа измененията на раздел 702 от Закона на САЩ за наблюдение на чуждите разузнавателни служби, Указ 12333 и Президентска директива за изпълнение 28, по-специално по отношение на предоставянето на еднакво равнище на защита за гражданите на ЕС и САЩ;

***РЕШЕНИЯ ОТНОСНО АДЕКВАТНОТО НИВО НА ЗАЩИТА***

17. призовава Комисията да предприеме всички необходими мерки, за да гарантира, че всяко по-нататъшно споразумение със САЩ е в пълно съответствие с Регламент (ЕС) 2016/679, с Хартата на ЕС и с всички аспекти на решението на Съда на ЕС;

18. припомня задължението на Комисията да преразгледа всички решения относно адекватното ниво на защита, приети съгласно Директива ЕО 95/46, като приложи заключенията от решенията „Schrems I и II“, за да прецени дали е осигурено равностойно по същество ниво на защита;

19. призовава Комисията да не приема ново решение относно адекватното ниво на защита по отношение на САЩ, освен ако публичните органи въведат съдържателни реформи в правото и практиките в областта на достъпа до информация, по-специално за целите на националната сигурност и разузнаването;

20. призовава Комисията да публикува актуализиран списък на критериите, които тя взема предвид, когато оценява дали дадена трета държава отговаря на условията за вземане на решение относно адекватното ниво на защита;

21. възлага на своя председател да предаде настоящата резолюция на Комисията, Европейския съвет, Съвета, Европейския комитет по защита на данните, както и на националните парламенти.

1. [[https://eur-lex.europa.eu/legal-content/BG/TXT/?uri=CELEX%3A62018CA0311&qid=1610640279033](https://eur-lex.europa.eu/legal-content/BG/TXT/?uri=CELEX:62018CA0311&qid=1610640279033)](file:///C%3A%5CUsers%5Ccbull%5CAppData%5CLocal%5CMicrosoft%5CWindows%5CINetCache%5CContent.Outlook%5C9A0NKB2P%5C%09https%3A%5Ceur-lex.europa.eu%5Clegal-content%5CEN%5CTXT%5C?uri=CELEX:62018CJ0311) [↑](#footnote-ref-1)
2. [https://eur-lex.europa.eu/legal-content/BG/TXT/?uri=CELEX%3A62014CJ0362](https://eur-lex.europa.eu/legal-content/BG/TXT/?uri=CELEX:62014CJ0362) [↑](#footnote-ref-2)
3. <https://eur-lex.europa.eu/legal-content/EN/TXT/?uri=CELEX:62017CJ0623> [↑](#footnote-ref-3)
4. P8\_TA(2018)0315, <https://www.europarl.europa.eu/doceo/document/TA-8-2018-0315_BG.html>; [↑](#footnote-ref-4)
5. P8\_TA(2018)0433, <https://www.europarl.europa.eu/doceo/document/TA-8-2018-0433_BG.html> [↑](#footnote-ref-5)
6. P9\_TA(2020)0337, https://www.europarl.europa.eu/doceo/document/TA-9-2020-0337\_BG.html [↑](#footnote-ref-6)
7. Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните), ОВ L 119, 4.5.2016 г., стр. 1–88, <https://eur-lex.europa.eu/legal-content/BG/TXT/HTML/?uri=CELEX:32016R0679&from=BG> [↑](#footnote-ref-7)
8. <https://edpb.europa.eu/sites/edpb/files/consultation/edpb_recommendations_202001_supplementarymeasurestransferstools_bg.pdf>

<https://edpb.europa.eu/sites/edpb/files/files/file1/edpb_recommendations_202002_europeanessentialguaranteessurveillance_bg.pdf> [↑](#footnote-ref-8)